मुख्य वक्ता श्री अरूण कुमार ने कहा कि जम्मू कश्मीर के मुद्दों को लेकर सही जानकारी का अभाव है। आज इस विषय पर कानूनी प्रपत्रों के आधार पर चर्चा होने की आवश्यकता है। इस विषय पर तीन पक्ष महत्वपूर्ण भूमिका निभा सकते हैं- शिक्षा जगत, कानूनविद एवं मीडिया। आज जम्मू कश्मीर के विषय में सही तथ्य एवं तार्किक विचारों से लोगों को शिक्षित करने की आवश्यकता है। कानूनविद सही तथ्य एवं विधिक आधार पर जम्मू कश्मीर के मुद्दे का विश्लेषण कर सकते हैं तथा मीडिया इस संबंध में सही तथ्यों के विश्लेषण से जनमानस तैयार करने में महत्वपूर्ण भूमिका निभा सकता है। अध्यक्षीय उद्बोधन में प्रो. कुठियाला ने कहा कि जम्मू कश्मीर के विषय में गलत धारणाओं पर पुनर्विचार की आवश्यकता है।